pythainlp/thai_wikipedia_clean_20230101 huggingface dataset:
การเสียชีวิตเกิดจากการที่เขาได้ทำพิธีบรรณาการเทพมิมิฮางิ ที่เชื่อว่าเป็นมือขวาของเรย์โอ โดยการถวายร่างกายของตนเองเพื่อรักษาสมดุลของโลกเอาไว้ และพบเพียงหลุมศพในมังงะตอนที่ 685 กระทั่งต่อมาในมังงะตอนพิเศษครบรอบ 20 ปี บลีชเทพมรณะ เขาได้กลับมามีบทบาทอีกครั้งในคำกล่าวของซาเอลอพอลโล่ และการปรากฏตัวของดาบฟันวิญญาณโซเกียวโนะโคโตวาริที่พุ่งโจมตีซาเอลอพอลโล่จากภายในประตูนรก (โดยคำกล่าวของเคียวราคุ ชุนซุยนั้นได้กล่าวว่าผู้ที่มีระดับอณูวิญญาณ หรือเรย์ ตั้งแต่ระดับ 3 ขึ้นไป เมื่อตายไปแล้วดวงวิญญาณของพวกเขาจะต้องถูกส่งไปยังขุมนรก และยังไม่มีการเปิดเผยข้อมูลใด ๆ เพิ่มเติมจากทางผู้เขียนของการมีตัวตนอยู่ของเขาในแดนนรกว่ามีรูปร่างลักษณะอย่างไร และปมนี้อาจนำไปสู่ภาคใหม่ของบลีชเทพมรณะก็เป็นได้
อุคิทาเกะ จูชิโร่ มีรูปลักษณ์ของชายอายุราว 20 ปี ลักษณะเด่นของเขาคือผมที่ขาวโพลนทั้งศีรษะ เนื่องมาจากอาการวัณโรค เขาป่วยหนัก 3 วัน 3 คืน จนผมกลายเป็นสีขาว ใบหน้าดูสงบแต่ก็ยิ้มแย้มอยู่เสมอ เป็นคนที่มีอัธยาศัยดีมาก หัวหน้าใหญ่ยามาโมโตะเคยพูดว่า "อุคิทาเกะ แม้จะมีร่างกายไม่แข็งแรง แต่ก็เป็นคนมีมนุษยสัมพันธ์ดี จนเป็นศูนย์กลางของทุกคน" ซึ่งเป็นความจริง เนื่องจากมักจะได้รับการนับถือทั้งจากคนทั้งหน่วยเดียวกันและหน่วยอื่นทั้งในด้านอุปนิสัยและความสามารถที่โดดเด่น เสียอย่างเดียวคือ ร่างกายที่ไม่ค่อยแข็งแรงต้องล้มหมอนนอนเสื่ออยู่บ่อยครั้ง เอ็นดูฮิซึกายะ โทชิโร่ หัวหน้าหน่วย10เป็นพิเศษ เนื่องจากทั้งสองคนมีชื่อคล้ายๆกัน(โท/จูแปลว่า10 และลงท้ายว่าชิโร่เหมือนกัน) และมักขนเอาขนมหวานมากมายมาให้ฮิซึกายะเสมอทุกครั้งที่เจอกัน
อุคิทาเกะ จูชิโร่ เกิดในตระกูลขุนนางชั้นล่างของโซลโซไซตี้ เป็นพี่ชายคนโตของพี่น้องจำนวน 8 คน ด้วยความสามารถที่โดดเด่นและอุปนิสัยที่มีอัธยาศัยดี เขาจึงสามารถขึ้นมาเป็นหัวหน้าหน่วยรุ่นแรกๆที่จบจากสถาบันวิญญาณชินโอได้ไม่นาน และเข้ามาเป็นหัวหน้าของหน่วยที่ 13 ซึ่งแน่นอนว่า เป็นหัวหน้าของคุจิกิ ลูเคียเช่นกัน แต่ติดที่เขามักจะป่วยกระเสาะกระแสะกับโรคประจำตัวอยู่บ่อยครั้ง ทำให้ไม่ค่อยออกไปดูแลหน่วยเท่าที่ควร ซึ่งเขาได้ให้ชิบะ ไคเอ็นรองหัวหน้าคอยดูแลหน่วยแทนให้ จนเมื่อไคเอ็นเสียชีวิตลง ก็ได้อันดับสามของหน่วยทั้งสองคนอย่างโคเท็ตสึ คิโยเนะและโคสึบากิ เซ็นทาโร่เป็นคนคอยช่วยเหลือการดูแลหน่วยแทน และผ่านมาอีกสัก2-3เดือน อาการป่วยของอุคิทาเกะก็ดีขึ้นจึงสามารถดูแลหน่วยเองได้ ที่อยู่ปัจจุบันของเขาคือวังฤดูฝน ที่ยาจิรุ รองหัวหน้าหน่วย11แอบไปฉกปลาโค่ยสีทองของตระกูลคุจิกิมาให้ (แต่เจ้าของวังก็ไม่รู้เรื่องอะไร)
ลักษณะของหน่วย13
ปกติ ก็เห็นหัวหน้าออกมาสู้บ้าง แต่ส่วนใหญ่คนในหน่วยที่มีบทบาทมากก็คือ คุจิกิ ลูเคีย แต่ถือว่าเป็นหน่วยที่แข็งแกร่งหน่วยหนึ่ง เพราะอุคิทาเกะเป็นหัวหน้าหน่วยรุ่นแรกหลังจากจบจากสถาบันวิญญานชินโอได้ไม่นาน สมาชิกที่ออกมาบ่อยคือคิโยเนะ เซ็นทาโร่และลูเคีย เมื่อก่อนนี้หน่วย13ไม่มีรองหัวหน้า เนื่องจากเมื่อเสียไคเอ็นไปก็ไม่มีการแต่งตั้งรองหัวหน้าหน่วยคนใหม่ขึ้นมาอีก แต่ปัจจุบัน รองหัวหน้าหน่วย13คือคุจิกิ ลูเคีย ซึ่งทุกคนเห็นชอบว่ามีความสามารถพอจะได้รับตำแหน่ง กระทั่งเบียคุยะก็ไม่ขัดขวาง
ภาคโซลโซไซตี้.
อุคิทาเกะเป็นหนึ่งในหัวหน้ายมทูตที่ไม่เห็นด้วยกับคำสั่งประหารลูเคีย จึงตัดสินใจที่จะร่วมมือกับ"เคียวราคุ ชุนซุย"ทำลายโซเคียคุในที่สุด จนทั้งคู่ต้องมาต่อสู้กับ"ยามาโมโต้ เก็นริวไซ"(หัวหน้าหน่วย 1 และหัวหน้าของ 13 หน่วยพิทักษ์)ซึ่งมีศักดิ์เป็นอาจารย์ของพวกเขาแต่เมื่อแผนร้ายของไอเซ็นถูกเปิดเผย ทำให้การต่อสู้ยุติลง และเขาก็เป็นหนึ่งในหัวหน้ายมทูตที่เข้าล้อมจับไอเซ็นและพรรคพวกที่ลานประหาร แต่ไอเซ็นก็หนีไปได้ในที่สุด หลังจากนั้นเขาได้ไปส่งพวกของอิจิโกะกลับโลกมนุษย์ พร้อมกับมอบอุปกรณ์อันเป็นเครื่องหมายของตัวแทนยมทูตให้กับเขา
ภาคเบาท์.
อุคิทาเกะเป็นหนึ่งในหัวหน้ายมทูตที่คอยสืบเรื่องของเหล่าเบาท์ และร่วมมือกับยมทูตทุกคนหยุดการระเบิดของระเบิดประจุวิญญาณที่จิน คาริยะติดตั้งไว้ จนจบการต่อสู้
ภาคอารันคาร์.
อุคิทาเกะปรากฏตัวอีกในช่วงการประชุมเกี่ยวกับการปรากฏตัวของอารันคาร์ พร้อมกับสืบเรื่องราวของไอเซ็นที่หอสมุดในโซลโซลไซตี้ และตอนที่ลูเคียและโอริฮิเมะได้เดินทางมาที่โซลโซไซตี้เพื่อฝึกฝนร่วมกัน ซึ่งเขาเฝ้ามองทั้งคู่อยู่ห่างๆ
ภาคอดีต.
อุคิทาเกะกับเคียวราคุได้พูดคุยกันเกี่ยวกับการเปลี่ยนแปลงหัวหน้าหน่วยของ 13 หน่วยพิทักษ์ในรอบ 100 ปีที่ผ่านมาขณะกำลังเดินทางไปยังหน่วยที่ 1 เพื่อทำพิธีต้อนรับหัวหน้าหน่วยคนใหม่
ต่อมาอุคิทาเกะได้คุยกับตำแหน่งรองหัวหน้าหน่วยให้ไคเอ็นฟัง แต่ไคเอ็นตอบปฏิเสธเพราะว่าเขาเองไม่เหมาะที่จะเป็นรองหัวหน้าหน่วยเท่าไร และอุคิทาเกะได้พูดถึงเด็กอัจฉริยะที่เพิ่งเข้าสังกัด 13 หน่วยพิทักษ์แล้วขึ้นเป็นนักสู้ที่มีลำดับได้อย่างรวดเร็วซึ่งนั่นก็คือ อิชิมารุ งินนั่นเอง
ภาคไอเซ็นบุกโลก.
อุคิทาเกะและเคียวราคุเข้าต่อสู้กับเอสปาด้าลำดับที่1 อุคิทาเกะได้สู้กับลิลิเน็ตแบบไม่ต้องออกแรงเลยและตอนที่สตารค์ยิงซีโร่ใส่เคียวราคุ อุคิทาเกะได้เข้ามาช่วยไว้ และวันเดอร์วอด ก็ออกมาทำร้ายอุคิทาเกะและเคียวราคุ
ขั้นต้น(ชิไค).
ร่างจริง เด็กผู้ชายฝาแฝดน่าตาน่ารักน่าเอ็นดูใส่ชุดองเมียวจิ2คน ดวงตากลมรีและโตเหมือนไข่ ทั้งยังมีผมสีขาวเหมือนอุคิทาเกะ อุปนิสัยฉลาดเฉลียว และเข้าคู่กันดีเวลาต่อสู้ มักชอบชวนคนอื่นเล่นกับพวกตัวเอง กระทั่งอุคิทาเกะก็ยังไม่เว้นถูกดาบตัวเองแกล้งให้วิ่งตามเป็นเวลานานมาแล้ว
ความสามารถ :
รูปแบบที่1 : สามารถสะท้อนการโจมตีได้จากเครื่องรางโลหะที่ห้อยตามสายโดยการดูดซับพลังการโจมตีจากดาบข้างหนึ่งและถ่ายโอนพลังผ่านสายเครื่องรางแล้วยิงพลังการโจมตีนั้นออกจากดาบอีกข้าง
ซึ่งการโจมตีที่สะท้อนกลับไปจะรวดเร็วและรุนแรงขึ้นมาก อีกทั้งยันต์ที่ห้อยอยู่จะทำการปรับเปลี่ยนพลังวิญญาณและความเร็วเล็กน้อยให้คู่ต่อสู้กะจังหวะหลบพลาด
รูปแบบที่2 : สามารถสร้างเกลียวคลื่นมาล้อมรอบตัวเพื่อป้องกัน(เป็นกำแพงน้ำกันการโจมตีที่รุนแรงมากได้)และนำเกลียวคลื่นที่พลังของศัตรูมาโจมตี สร้างความเสียหายให้แก่คู่ต่อสู้ได้
รูปแบบที่3 : สามารถใช้สายฟ้าสร้างความเสียหายให้คู่ต่อสู้ได้
รูปแบบที่4 : สามารถสร้างพายุคลื่นมาใช้เป็นโล่กำบังการโจมตีให้ตนเองและคนอืน
เรมุนโด้
ฮันนีบอล รอย บีน
นินจาเต่า
ลาวาคา อตา อุลุคาลาลา
เจ้าหญิงวิกตอเรีย มกุฎราชกุมารีแห่งสวีเดน
เจ้าหญิงวิกตอเรีย มกุฎราชกุมารีแห่งสวีเดน (; ; "พระนามเต็ม" วิกตอเรีย อิงกริด อลิซ เดซิเร; 14 กรกฎาคม ค.ศ. 1977) เป็นรัชทายาทอันดับหนึ่งในราชบัลลังก์สวีเดน หากเมื่อเสด็จขึ้นครองราชบัลลังก์ พระองค์จะทรงเป็นสมเด็จพระราชินีนาถลำดับที่สี่ของประเทศ (ต่อจาก สมเด็จพระราชินีนาถมาร์เกรเธอที่ 1 สมเด็จพระราชินีนาถคริสตินา และสมเด็จพระราชินีนาถอุลริคา เอเลโอนอรา) ทั้งนี้พระองค์ทรงมีศักดิ์เป็นพระญาติใน เจ้าชายเฟรเดอริก มกุฎราชกุมารแห่งเดนมาร์ก กับ เจ้าชายเปาโลส มกุฎราชกุมารแห่งกรีซ
นอกจากนี้พระองค์ยังทรงถูกจัดให้อยู่ในอันดับที่ 7 ของราชนิกุลรุ่นเยาว์ที่เซ็กซี่มากสุดในโลก
พระชนม์ชีพในวัยเยาว์.
เจ้าหญิงมกุฎราชกุมารีเสด็จพระราชสมภพเมื่อวันที่ 14 กรกฎาคม ค.ศ. 1977 ณ โรงพยาบาลแคโรลินสกา ในกรุงสต็อกโฮล์ม โดยเป็นพระราชธิดาองค์ใหญ่ใน สมเด็จพระราชาธิบดีคาร์ลที่ 16 กุสตาฟและสมเด็จพระราชินีซิลเวีย และเป็นสมาชิกในราชวงศ์แบร์นาด็อต อีกทั้งมีเชื้อสายส่วนใหญ่เป็นเยอรมัน พระองค์ทรงเป็นรัชทายาทผู้มีสิทธิ์โดยตรง (heir-apparent) และดำรงพระยศเป็น มกุฎราชกุมารี ซึ่งเป็นสตรีเพียงองค์เดียวในโลก (แม้มีรัชทายาทหญิงในราชบัลลังก์อยู่อีกหลายองค์ แต่เป็นเพียงพระธิดาองค์ใหญ่ในรัชทายาทหรือมกุฎราชกุมาร) และทรงดำรงพระอิสริยยศ "เจ้าหญิงมกุฎราชกุมารีแห่งสวีเดน (HRH The Crown Princess) " นอกจากนั้นแล้ววิกตอเรียยังทรงอยู่ในอันดับที่ 192 ของลำดับการสืบราชบัลลังก์อังกฤษ โดยผ่านทางพระชนก ซึ่งเป็นพระปนัดดาในเจ้าหญิงมาร์กาเรตแห่งคอนน็อต พระราชนัดดาของสมเด็จพระราชินีนาถวิกตอเรียแห่งสหราชอาณาจักร จึงทำให้ทรงมีศักดิ์เป็นพระประยูรญาติ (เช่นเดียวกับสมเด็จพระราชินีนาถมาร์เกรเธอที่ 2 แห่งเดนมาร์ก และสมเด็จพระราชาธิบดีฆวน การ์โลสที่ 1 แห่งสเปน) ในสมเด็จพระราชินีนาถเอลิซาเบธที่ 2 หากเมื่อเจ้าหญิงขึ้นเสวยราชสมบัติจะทรงได้รับการเฉลิมพระปรมาภิไธยว่า สมเด็จพระราชินีนาถวิกตอเรียแห่งสวีเดน
พระนามเรียกขานทั้งหมดของวิกตอเรียเป็นการให้เกียรติแก่พระญาติต่าง ๆ โดยพระนามแรกมาจากวิกตอเรียแห่งบาเดิน สมเด็จพระราชินีแห่งสวีเดน พระปัยยิกา (ย่าทวด) และพระมเหสีในสมเด็จพระเจ้ากุสตาฟที่ 5 (แต่ก็เป็นการถวายพระเกียรติแด่สมเด็จพระราชินีนาถวิกตอเรียด้วย) ส่วนพระนามอื่น ๆ มาจากเจ้าหญิงอิงกริดแห่งสวีเดน สมเด็จพระราชินีแห่งเดนมาร์ก; อลิซ ซอมเมอร์ลาธ ("สกุลเดิม" เด โตเลโด) คุณยายชาวบราซิล และเดซิเร คลารี พระมเหสีในสมเด็จพระราชาธิบดีคาร์ลที่ 15 โยฮันแห่งสวีเดน และอดีตคู่หมั้นของนโปเลียน โบนาปาร์ต
เจ้าหญิงทรงเข้ารับบัพติศมาเมื่อวันที่ 27 กันยายน ค.ศ. 1977 ณ มหาวิหารหลวง ในกรุงสต็อกโฮล์ม โดยมีพระบิดาและพระมารดาทูนหัว คือ สมเด็จพระราชาธิบดีฮารัลด์ที่ 5 แห่งนอร์เวย์ ราล์ฟ ซอมเมอร์ลาธ ซึ่งเป็นพระเชษฐาของสมเด็จพระราชินีซิลเวียแห่งสวีเดน สมเด็จพระราชินีนาถเบียทริกซ์แห่งเนเธอร์แลนด์ และเจ้าหญิงเดซีเรแห่งสวีเดน พระปิตุจฉา
วิกตอเรียเป็นพระมารดาทูนหัวให้กับพระโอรสธิดาของพระราชวงศ์อื่น ส่วนมากเป็นอนาคตรัชทายาทในราชบัลลังก์คือ เจ้าหญิงอิงกริด อเล็กซันดราแห่งนอร์เวย์ เจ้าหญิงคาทารีนา-อะมาเลีย เจ้าหญิงแห่งออเรนจ์ และ เจ้าชายคริสเตียนแห่งเดนมาร์ก รวมไปถึง เจ้าหญิงเอเลออนอร์แห่งเบลเยียม
การเปลี่ยนแปลงพระสถานะ.
เจ้าหญิงทรงได้รับการเฉลิมพระอิสริยยศเป็นมกุฎราชกุมารีและรัชทายาทลำดับแรกแห่งราชบัลลังก์เมื่อวันที่ 1 มกราคม ค.ศ. 1980 จากการเปลี่ยนแปลงพระราชบัญญัติการสืบราชสมบัติแห่ง ค.ศ. 1810 (Successionsordningen) ในปลาย ค.ศ. 1979 การปฏิรูปรัฐธรรมนูญในครั้งนั้นหมายถึงเชื้อสายคนโตของพระมหากษัตริย์สามารถสืบราชสมบัติได้ไม่ว่าจะเป็นเพศใด สวีเดนเป็นประเทศแรกที่นำเอากฎหมายการสืบสันตติวงศ์โดยไม่คำนึงถึงเพศมาใช้ นอกจากจะทำให้เจ้าหญิงวิกตอเรียทรงเป็นรัชทายาทหญิงในราชบัลลังก์สวีเดนแล้ว ยังทำให้ได้ทรงเป็นสตรีพระองค์แรกในลำดับการสืบราชสมบัติ การเปลี่ยนแปลงรัฐธรรมนูญนี้ไม่ได้รับการสนับสนุนอย่างมากจากพระมหากษัตริย์ ซึ่งโปรดจะให้พระโอรสเป็นรัชทายาทลำดับที่ 1 และยังคงทรงมีความเห็นแบบนี้อยู่ เมื่อเจ้าหญิงทรงเป็นรัชทายาท ก็ยังมีพระอิสริยยศเป็นดัชเชสแห่งวาสเตอร์เกิตลานด์ ซึ่งเป็นชื่อมณฑลที่มีความสำคัญทางประวัติศาสตร์ของประเทศสวีเดนอีกด้วย
ก่อนการเปลี่ยนแปลงรัฐธรรมนูญ รัชทายาทในราชบัลลังก์ ณ ขณะนั้นคือ เจ้าชายคาร์ล ฟิลิป ดยุกแห่งแวร์มลันด์ พระอนุชาในเจ้าหญิง ซึ่งปัจจุบันทรงอยู่ในลำดับที่สี่ของการสืบราชสมบัติ ต่อจากพระเชษฐภคินีและพระภาคิไนย เจ้าหญิงเอสแตล ดัชเชสแห่งเอิสเตอร์เยิตลันด์และเจ้าชายออสการ์ ดยุกแห่งสกอเน นอกจากนี้ยังมีพระกนิษฐาอีกพระองค์หนึ่งคือ เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์
วิกตอเรียทรงได้รับการแต่งตั้งให้ดำรงพระราชอิสริยยศรัชทายาทแห่งราชบัลลังก์สวีเดนอย่างเป็นทางการในงานพระราชพิธี ณ ห้องโถงใหญ่ พระราชวังหลวงสต็อกโฮล์มในวันที่ 14 กรกฎาคม ค.ศ. 1995 โดยทรงกล่าวสุนทรพจน์ต่อหน้ารัฐสภาสวีเดน (Riksdag) เป็นครั้งแรก พระองค์ได้เสด็จเยือนต่างประเทศอย่างเป็นทางการในฐานะตัวแทนของราชอาณาจักรสวีเดนอยู่หลายครั้ง โดยครั้งแรกเป็นการเสด็จเยือนประเทศญี่ปุ่นช่วงฤดูใบไม้ร่วงใน ค.ศ. 2001 ซึ่งได้เสด็จไปส่งเสริมการออกแบบของประเทศสวีเดน ต่อมาได้เสด็จเยือนคอซอวอใน ค.ศ. 2002 ประเทศอียิปต์และสหรัฐอเมริกาใน ค.ศ. 2003 และในต้น ค.ศ. 2004 วิกตอเรียได้เสด็จเยือนประเทศซาอุดีอาระเบีย ในฐานะที่ทรงเป็นส่วนหนึ่งในคณะผู้แทนทางธุรกิจอย่างเป็นทางการกลุ่มใหญ่จากสวีเดน หนึ่งในการเสด็จเยือนต่างประเทศเป็นการส่วนพระองค์ครั้งล่าสุดคือ การเยือนประเทศฮังการีในเดือนตุลาคม ค.ศ. 2004 เพื่อเป็นประธานเปิดงานนิทรรศการ และการเสด็จเยือนประเทศออสเตรเลียอย่างเป็นทางการครั้งล่าสุดของพระองค์ก็เพื่อไปส่งเสริมการออกแบบของประเทศสวีเดน ต่อมาในเดือนมิถุนายน ค.ศ. 2005 พระองค์ทรงเข้าร่วมการสัมมนาทางธุรกิจของสวีเดนและการฉลองวันสวีเดนที่กรุงอังการา ประเทศตุรกีในช่วงการเสด็จเยือนในทางประวัติศาสตร์ซึ่งจัดถวายโดยสถานทูตสวีเดน ณ กรุงอังการาและคณะมนตรีการค้าแห่งสวีเดน ณ กรุงอิสตันบูล และได้เสด็จเยี่ยมชมสถานที่ทางประวัติศาสตร์หลายแห่งในกรุงอิสตันบูล อาทิ มัสยิดสีน้ำเงิน พระราชวังทอปกาปีและโบสถ์ฮาเจียโซเฟีย นับเป็นการเยือนประเทศตุรกีอย่างเป็นทางการครั้งแรกของประเทศสวีเดนตั้งแต่ ค.ศ. 1934
การหมั้นหมายและเสกสมรส.
สื่อในประเทศสวีเดนได้ติดตามข่าวการหมั้นหมายและเสกสมรสที่จะมีขึ้นของเจ้าหญิงวิกตอเรียมาเป็นหลายเวลาหลายปีนับแต่ทรงเริ่มมีความสัมพันธ์ และเมื่อในวันที่ 24 กุมภาพันธ์ ค.ศ. 2009 ข่าวลือของการวางแผนงานอภิเษกสมรสซึ่งใกล้จะเกิดขึ้นกลายเป็นประเด็นสำคัญเกิดขึ้นก่อนหน้าในสภาคณะมนตรีระหว่างสมเด็จพระราชาธิบดีกับเฟรดริค ไรน์เฟลด์ นายกรัฐมนตรีสวีเดน ทั้งนี้ภายใต้ข้อกำหนดของพระราชบัญญัติการสืบราชสันตติวงศ์แห่งสวีเดน รัฐบาลต้องเห็นชอบการอภิเษกสมรสของเจ้าชายหรือเจ้าหญิงแห่งสวีเดน ตามพระราชบัญชาของพระมหากษัตริย์ มิเช่นนั้นเจ้าชายหรือเจ้าหญิงพระองค์นั้นต้องสละสิทธิในลำดับการสืบราชสมบัติ ในเวลาต่อมาของวันเดียวกัน จึงเป็นที่ยืนยันว่ามีพระบรมราชานุญาตออกมาและเจ้าหญิงวิกตอเรียจะทรงอภิเษกสมรสกับดาเนียล เวสต์ลิง ในช่วงฤดูร้อนของ ค.ศ. 2010 วันอภิเษกสมรสได้กำหนดให้มีขึ้นในวันที่ 19 มิถุนายน ค.ศ. 2010 ณ มหาวิหารหลวง ในกรุงสต็อกโฮล์ม ซึ่งเป็นการครบรอบปีที่ 34 ในการอภิเษกสมรสของสมเด็จพระราชาธิบดีคาร์ลที่ 16 กุสตาฟ และสมเด็จพระราชินีซิลเวีย นับตั้งแต่ปี ค.ศ. 1976 และหลังจากการอภิเษกสมรส ดาเนียลจะได้รับการสถาปนาเป็น "เจ้าชายดาเนียล ดยุกแห่งวาสเตอร์เกิตลานด์ (Prince Daniel, Duke of Västergötland) " นับว่าเป็นครั้งแรกของราชวงศ์สวีเดนที่บุรุษสามัญชนมาเข้าพิธีอภิเษกสมรสกับเจ้าหญิงรัชทายาทและได้รับพระราชทานฐานันดรศักดิ์ นอกจากนี้สมาชิกในราชวงศ์แบร์นาด็อตซึ่งได้อภิเษกสมรสในวันเดียวกันคือ สมเด็จพระราชาธิบดีออสการ์ที่ 1 แห่งสวีเดน กับ ดัชเชสโยเซฟีนแห่งลอยช์เต็นแบร์ก เมื่อวันที่ 19 มิถุนายน ค.ศ. 1919 และ สมเด็จพระราชาธิบดีคาร์ลที่ 15 แห่งสวีเดน กับ เจ้าหญิงหลุยส์แห่งเนเธอร์แลนด์ เมื่อวันที่ 19 มิถุนายน ค.ศ. 1850
รายชื่อโมบิลซูทใน Cosmic Era
ราชวงศ์ทูปู
พระเจ้าจอร์จ ทูปูที่ 1
พระเจ้าจอร์จ ทูปูที่ 2
วัดสวนดอก
คิงด้อมฮาร์ทส์
ริคคุ
เท็ตสึยะ โนมูระ
เท็ตสึยะ โนมูระ  เกิดวันที่ 8 ตุลาคม พ.ศ. 2513 ที่จังหวัดโคจิ เป็นนักวาดภาพประกอบ ออกแบบตัวละคร และนักสร้างสรรค์เกมชาวญี่ปุ่น โดยผลงานที่ทำให้ชื่อของเขาเป็นที่รู้จักในวงกว้างคือ ไฟนอลแฟนตาซี VII
โนะมุระเดินทางมาอยู่ที่โตเกียวเมื่อตอนอายุ 18 ปี หลังจบการศึกษาด้านการออกแบบโฆษณาจากโรงเรียนสอนการออกแบบ เขาก็ได้เข้ามาทำงานกับบริษัทสแควร์จำกัด (ปัจจุบันคือ สแควร์เอนิกซ์) ในวันที่ 16 เมษายน พ.ศ. 2534 โดยผลงานชิ้นแรกที่ได้มีส่วนร่วมคือ ไฟนอลแฟนตาซี IV
เท็ตซึยะ โนมูระ
มาซากาซุ โมริตะ
มาซากาซุ โมริตะ  เป็นนักแสดงและนักพากย์ชายชาวญี่ปุ่น เดิมเคยเป็นนักแสดงมาก่อน แต่หลังจากที่ได้มาเป็นนักแสดงโมชั่นแอคเตอร์ พร้อมกับพากย์เสียง ทีดัส ในเกมไฟนอลแฟนตาซี X ก็ทำให้ชื่อของเขากลายเป็นที่รู้จักในวงกว้างมากขึ้นทั้งในประเทศญี่ปุ่นและต่างประเทศ ปัจจุบันโมริตะจึงมีงานพากย์มากกว่างานแสดงไปแล้ว โดยบทที่สร้างชื่อเสียงในฐานะนักพากย์ให้แก่เขาคือ อิจิโกะ จากเรื่อง เทพมรณะ
วันเกิด : 21 ตุลาคม พ.ศ. 2515
บ้านเกิด : โตเกียว ประเทศญี่ปุ่น
มาซาคาสึ โมริตะ
โมริตะ มาซาคาซึ
โมริตะ มาซาคาสึ
แคนดี้ แคนดี้ สาวน้อยจอมแก่น
แคนดี้ แคนดี้ สาวน้อยจอมแก่น  เป็นการ์ตูนญี่ปุ่น ผลงานอมตะของ ยูมิโกะ อิการาชิ เนื้อเรื่องโดย เคียวโกะ มิซุกิ พิมพ์ครั้งแรกที่ญี่ปุ่นในปี พ.ศ. 2518 มีความยาวทั้งสิ้น 9 เล่มจบ ส่วนฉบับภาษาไทยได้รับลิขสิทธิ์โดยสำนักพิมพ์วิบูลย์กิจ จัดพิมพ์เมื่อปี 2537 ในรูปแบบปกแข็ง 5 เล่มจบ แต่ก่อนหน้านั้นเคยจัดพิมพ์โดยสำนักพิมพ์สยามสปอร์ต (ยุคไม่มีลิขสิทธิ์) 7 เล่มจบ ปัจจุบันจัดว่าเป็นหนังสือการ์ตูนที่เป็นที่ต้องการมาก บางเว็บไซต์มีการจัดประมูลในราคาหลักพัน
แคนดี้ แคนดี้ สาวน้อยจอมแก่น ถูกสร้างเป็นอนิเมะออกอากาศในประเทศญี่ปุ่นเมื่อปี พ.ศ. 2519 และออกอากาศในประเทศไทยเมื่อปี 2521 และหลังจากนั้นต่อมาอีก 14 ปี ก็ได้มีการจัดทำใหม่เป็นภาพยนตร์อนิเมะสำหรับออกฉายในโรงภาพยนตร์ ความยาว 26 นาที เมื่อปี พ.ศ. 2535
แคนดี้ แคนดี้ สาวน้อยจอมแก่น เป็นเรื่องราวของแคนดี้ ไวท์ เด็กสาวกำพร้าคนหนึ่งที่เติบโตมาในสถานเลี้ยงเด็กกำพร้าเล็กๆ ณ หมู่บ้านแห่งหนึ่งที่รัฐมิชิแกน สหรัฐอเมริกา เมื่ออายุได้ประมาณ 10 กว่าปี แคนดี้ได้ถูกขอไปเป็นเพื่อนคุยให้แก่คุณหนูอิไลซ่าแห่งตระกูลอาเดรย์ แคนดี้ต้องทนกับการกลั่นแกล้งสารพัด แม้จะต้องเจอความลำบากหลายๆประการแต่แคนดี้ก็ยังยิ้มได้เพราะมีเพื่อนที่คอยเป็นกำลังใจให้ทั้ง 3 คนคือ สแตร์ อาร์ชี่ และแอนโธนี่ แห่งตระกูลอันเดร รวมถึงเจ้าชายบนเนินเขาที่แคนดี้เคยเจอเพียงครั้งเดียวเมื่อสมัยเด็กๆ ซึ่งกลายเป็นกำลังใจสำคัญในการที่จะทนต่อสู้กับความลำบาก
วันหนึ่ง แคนดี้ได้กลายมาเป็นลูกบุญธรรมของท่านลุงวิลเลี่ยม ซึ่งเป็นผู้ที่มีอำนาจมากที่สุดในตระกูลตระกูลอันเดร ชีวิตของแคนดี้เปลี่ยนไปจากหน้ามือเป็นหลังมือ อย่างไรก็ดี ความทุกข์ก็ไม่ได้หายไปจากชีวิตของแคนดี้ เธอต้องสูญเสียคนสำคัญไป สายลมแห่งโชคชะตาได้พัดพาชีวิตของแคนดี้ไปยังอังกฤษ ณ โรงเรียนประจำ แคนดี้ได้พบกับหนุ่มน้อยผู้ซึ่งเป็นทายาทของตระกูลแกรนด์เชสเตอร์ ตระกูลใหญ่แห่งอังกฤษ และเขาคนนี้คือผู้ที่ทำให้ชีวิตของแคนดี้ต้องเปลี่ยนแปลงครั้งใหญ่ สุดท้ายแคนดี้ได้กลับมาที่อเมริกาอีกครั้ง ที่นั่น เธอต้องพบความจริงบางอย่าง ซึ่งเป็นความจริงที่ทำให้ภาพฝันอันแสนไกลของเธอมาปรากฏตรงหน้า
ลัคส์ ไคลน์
ลาคัสส์ ไคลน์  ตัวละครหนึ่งในการ์ตูนซีรีส์กันดั้ม เรื่องกันดั้มซี้ด และ กันดั้มซี้ดเดสทินี พากษ์เสียงโดย ทานากะ ริเอะ
ลาคัสส์ ไคลน์ เจ้าหญิงผมสีชมพูผู้มาพร้อมเสียงเพลง บุตรีของ ซีเกล ไคลน์ อดีตประธานสภาความมั่นคงแห่งแพลนท์ ปรากฏตัวครั้งแรก เธอเป็นโคออดิเนเตอร์ผู้มีพลังซีด และเป็นผู้หญิงที่มีความเข้มแข็ง ฉลาด อ่อนโยนใจดี กล้าหาญ และใช้เสียงเพลงขับกล่อมชาวโคออดิเนเตอร์ ลักส์มีอิทธิพลต่อจิตใจชาวแพลนท์มาก เธอโดนตามไล่ล่าในฐานะกบฏซึ่งช่วยเหลือ คิระในการขโมยฟรีดอม
ชื่อของเธอ (Lacus) มาจากภาษาละตินที่แปลว่า "ทะเลสาบ" ใน "กันดั้มซี้ดเดสทินี" เธอเป็น"ราชินีสีขาว"บนกระดานหมากรุกของกิลเบิร์ต ดูแรลดัล ในชื่อตอนที่แปดของ "กันดั้มซี้ด" เธอถูกเรียกว่า "ผู้ขับร้องแห่งกองทัพศัตรู"
กันดั้มซี้ด.
ลาคัสส์ ไคลน์ เป็นบุตรสาวของซีเกล ไคลน์ ประธานสภาความมั่นคงแห่งแพลนท์ เธอเป็นโคออร์ดิเนเตอร์ที่มีอาชีพเป็นนักร้องที่มีชื่อเสียงและเป็นที่ชื่นชอบในแพลนท์ เธอถูกหมั้นหมายกับอัสรัน ซาล่า ด้วยสถานะที่เสียเปรียบทางการเมือง ในระหว่างสงครามวาเลนไทน์เลือด ลัคส์ได้พบกับคิระ ยามาโตะ ตัวเอกประจำซีรีส์ และตกหลุมรัก
พบกับคิระ ยามาโตะ.
ระหว่างที่เธอถูกส่งไปยังซากของจูเนียสเซเว่นโดยยานอวกาศพลเรือนซิลเวอร์วินด์ ยานได้ถูกโจมตีโดยยานรบ "เนลสัน" ของสหพันธ์โลก นำโดยเคนาฟ ลูคินี ที่เชื่อว่าซิลเวอร์วินด์เป็นยานทหาร ระหว่างการโจมตีนั้น ยานชูชีพที่มีลัคส์อยู่ได้หนีออกมาได้ด้วยความช่วยเหลือของ MBF-P02 แอสเทรย์เรดเฟรมกันดั้ม ที่ขับโดยโลว์ กิวล์ ช่างของ Junk Guild ยานชูชีพถูกช่วยเหลือโดย GAT-X105 สไตรค์กันดั้ม และถูกนำไปยังยานจู่โจม "อาร์คแองเจิล"
แม้ว่าในทางทฤษฎีแล้วจะถือว่าเป็นศัตรูกัน แต่ลัคส์ก็อ่อนโยนและสุภาพต่อทุกคนบนอาร์คแองเจิล และลูกเรือส่วนใหญ่ก็ปฏิบัติต่อเธอเช่นเดียวกัน (ไซ อาร์ไกล์ สงสัยว่า เหตุที่เธอมีเสียงไพเราะ เป็นเพราะเธอผ่านการดัดแปลงพันธุกรรมมาใช่หรือไม่) แต่เฟลย์ อัลสเตอร์ ปฏิเสธที่จะจับมือกับเธอ และดูถูกความอ่อนโยนของเธอ เพราะเธอเป็นโคออร์ดิเนเตอร์
ต่อมาหน่วยคุ้มกันของพ่อของเฟลย์ถูกกองกำลังของซาฟท์โจมตี เฟลย์นำตัวลัคส์ไปที่ห้องบังคับยานและประกาศว่าจะฆ่าลัคส์ถ้าซาฟท์ไม่หยุดโจมตี แต่ก่อนที่จะมีใครตอบสนองอะไร ยานรบ "มองต์โกเมอรี" ที่พ่อของเธออยู่ก็ถูกยิงจนระเบิด ทำให้พ่อของเธอเสียชีวิต แม้ว่าเฟลย์จะมีท่าทีคุกคาม แต่ลัคส์ก็ยังคงแสดงออกอย่างเห็นอกเห็นใจต่อเธอ ขณะที่กองกำลังของซาฟท์ยังคงโจมตีอยู่ นาทาร์ล บาจิรูล ได้ประกาศว่าลัคส์อยู่บนอาร์คแองเจิล จึงต้องการให้ซาฟท์ถอยออกไป ขณะที่คิระกำลังไม่สบายใจกับคำพูดดูหมิ่นของเฟลย์ ลัคส์ก็พยายามช่วยปลอบโยน จนกระทั่งได้รู้ว่าทั้งสองต่างก็เป็นเพื่อนกับอัสรัน
ต่อมาคิระลอบพาลัคส์ออกจากอาร์คแองเจิลแล้วพากลับไปหาอัสรัน อัสรันขอร้องให้คิระเข้าร่วมกับซาฟท์เหมือนที่เคยขอร้องแล้ว แต่คิระยังคงปฏิเสธเพราะต้องการปกป้องเพื่อนบนอาร์คแองเจิล ทำให้ลัคส์เสียใจที่คิระและอัสรันต้องต่อสู้กันเพราะสงครามนี้ทั้งที่ทั้งสองต่างก็เป็นคนดี ขณะที่อัสรันกลับยานพิฆาต "เวซาเลียส" ราอู เลอ ครูเซต์ ได้ขับ ZGMF-515 CGUE ออกไปเพื่อโจมตีอาร์คแองเจิล ลัคส์รีบสั่งให้หยุดทันที เมื่ออัสรันไปเยี่ยมลัคส์ที่บ้านของเธอในแพลนท์ ทั้งสองได้พูดคุยเกี่ยวคิระ ลัคส์บอกอัสรันว่าเธอชื่นชอบคิระ และภายหลังเธอก็ตระหนักได้ว่าเธออาจรักคิระ
พบกับคิระครั้งที่สอง.
ต่อมาในช่วงสงคราม คิระได้รับบาดเจ็บ เรเวอเรนด์ มัลคิโอ เพื่อนของครอบครัวไคลน์ จึงพาไปยังบ้านของลัคส์ ลัคส์ช่วยพยาบาลคิระโดยมีพ่อของเธอและมัลคิโอคอยช่วยเหลือ และรับรองว่าคิระสามารถอยู่ได้นานตามที่ต้องการและจะปลอดภัยเมื่ออยู่ที่นี่ ต่อมาซีเกล ไคลน์ ได้ข่าวว่า กองกำลังขนาดใหญ่ของซาฟท์กำลังจะโจมตี JOSH-A ฐานของสหพันธ์โลก คิระต้องการกลับไปที่โลกเพื่อช่วยเหลือเพื่อนที่อยู่บนอาร์คแองเจิล ลัคส์จึงมอบเครื่องแบบสีแดงของซาฟท์ให้แก่คิระ และช่วยคิระขโมย ZGMF-X10A ฟรีดอมกันดั้ม ลัคส์ได้บอกคิระว่าเขามี "ความเข้มแข็งของเธอ" และจูบเขาที่แก้มก่อนที่คิระจะจากไป
ลัคส์และซีเกล พ่อของเธอ ถูกประกาศว่าเป็นกบฏเนื่องจากช่วยเหลือคิระ ในฐานะที่เป็นสมาชิกของกลุ่มไคลน์ ลัคส์และซีเกลพยายามบอกประชาชนเกี่ยวกับแนวคิดล้างเผ่าพันธุ์ชาวโลกของแพทริก ซาล่า ซีเกลจึงถูกทหารซาฟท์ยิงเสียชีวิตตามคำสั่งของแพทริก ซาล่า ลัคส์ได้หลบซ่อนตัวจนกระทั่งได้พบกับอัสรัน ทัศนคติของเธอที่มีต่อสงครามทำให้อัสรันติดสินใจได้ว่าจะต่อสู้เพื่อใคร จากนั้นทหารของกลุ่มหัวรุนแรงแพลนท์ได้มาพบและพยายามสังหารเธอ แต่ก็มีสมาชิกของกลุ่มไคลน์มาช่วยทั้งสองไว้ได้ โดยหนึ่งในนั้นคือ มาร์ติน ดาคอสตา
พันธมิตรสามยานบิน.
ตอนใกล้สิ้นสุดสงครามวาเลนไทน์เลือด ลัคส์ได้ออกจากแพลนท์ด้วยยานสนับสนุน "อีเทอร์นัล" ที่ขโมยมา และเข้าร่วมกับยานรบ "คุซานางิ" ของสหภาพออร์บ และ "อาร์คแองเจิล" ที่ชำรุดมาไม่นาน ร่วมมือกันเป็นพันธมิตรสามยานบิน โดยมีจุดมุ่งหมายเพื่อยุติสงคราม หลังจากได้พบกับคิระอีกครั้ง เธอได้บอกเขาเกี่ยวกับการตายของพ่อของเธอแล้วร้องไห้ออกมา
ต่อมาคิระรู้ความจริงว่าตนเป็นผลผลิตจากโครงการสร้างสุดยอดโคออร์ดิเนเตอร์ ขณะที่เศร้าสลดอยู่ ลัคส์ได้ช่วยปลอดโยนโดยบอกว่า ไม่ว่าเธอจะต้องทนกับความเศร้าโศกที่ผ่านมาแค่ไหน แต่ได้พบกับเขาแล้วทำให้เธอมีความสุขมาก ในที่สุดลัคส์สารภาพกับคิระว่าเธอชอบเขา และมอบแหวนให้ พร้อมกับบอกให้เขากลับมาอย่างปลอดภัย คิระจูบแก้มของลัคส์แล้วสัญญาว่าจะกลับมาหาเธอ หลังจากนั้นลัคส์ตัดสินใจที่จะหยุดสงครามเพื่อให้ทุกคนได้ใช้ชีวิตอย่างสงบสุข ในระหว่างการต่อสู้ ลัคส์พยายามเกลี้ยกล่อมให้ทั้งสองฝ่ายหยุดยิงอาวุธ แต่ไม่เป็นผล
ในตอนที่ 49 หลังจากที่ลัคส์กล่าวสุนทรพจน์เกี่ยวกับสงครามและความตาย เธอได้เผยความสามารถในการเข้าสู่ภาวะซี้ด ซึ่งทำให้รูม่านตาของเธอขยายออกเหมือนตัวละครอื่นๆที่เข้าสู่ภาวะซี้ด แต่ไม่มีฉากซี้ดแตกออกให้เห็น และจะได้เห็นภาวะซี้ดของลัคส์อีกครั้งในตอนที่ 50 โดยไม่มีฉากซี้ดแตกเช่นกัน
กันดั้มซี้ดเดสทินี.
หลังจากสงครามที่ ยาคินดูเอ้ (Jachin Due) เธอได้ย้ายมาอยู่ ORB พร้อมกับคิระเรื่อยมา จนกระทั่งเกิดเหตุการณ์ยูนิอุสเซเว่น เธอถูกหน่วยโคออดิเนเตอร์ตามล่าสังหาร จึงเป็นเหตุให้เธอต้องเข้าร่วมสงครามพร้อมคิระและอาร์ค แองเจิ้ล อีกครั้ง และเป็นผู้สร้างหุ่นยนต์ตัวใหม่ ZGMF-X20A สไตรค์ฟรีด้อมกันดั้ม (ストライクフリーダムガンダム) ให้คิระ ที่แฟคตอรี่ บริเวณ ยาคินดูเอ้ จนกระทั่งโดนพบเจอ และเข้าร่วมสงครามที่ แมสไซอาร์ ในตอนจบภาคเดสทินี เธอได้เชื่อมความสัมพันธ์ระหว่างซาฟต์ ออร์บและพวกสหพันธ์ที่เหลืออยู่ ทำให้โลกกลับมาสันติสุขอีกครั้ง แต่ไม่แน่ว่าสงครามจะไม่เกิดขึ้นอีก...
ลัคส์ ไคลน์ ได้รับเลือกให้เป็น ประธานสภาความมั่นคงแห่งแพลนต์คนใหม่แทน กิลเบิรต์ ดูแลนเดิล ที่เสียชีวิตไปในสงคราม destiny plan
ในการสำรวจความเห็นอนิเมะกรังปรีซ์ หมวดตัวละครหญิงยอดนิยม โดยนิตยสารอนิเมะจ ตั้งแต่ครั้งที่ 25-30 ลัคส์ ไคลน์ ได้อันดับสูงมาโดยตลอด และได้อันดับหนึ่งในการสำรวจครั้งที่ 27-29 และตั้งแต่ พ.ศ. 2546-2548 ลัคส์ ไคลน์ ชนะเลิศในหมวดตัวละครหญิงยอดนิยมจากการสำรวจความเห็นโดยนิตยสารนิวไทป์ในญี่ปุ่น
เฮซบอลลาห์
ซาราเซ
ไอแซก ซิงเกอร์
ไอแซก เมอร์ริต ซิงเกอร์ ( - 26 ตุลาคม พ.ศ. 2354 - 23 กรกฎาคม พ.ศ. 2418) นักประดิษฐ์ นักแสดงและผู้ประกอบการชาวอเมริกัน ผู้ทำการออกแบบปรับปรุงส่วนสำคัญของจักรเย็บผ้าและเป็นผู้ก่อตั้งบริษัทซิงเกอร์จักรเย็บผ้า
ไอแซก ซิงเกอร์ เกิดที่เมืองพิตส์ทาวน์ นิวยอร์ก เป็นบุตรของแอดัม ซิงเกอร์ผู้อพยพชาวแซกซอนเชื้อสายยิว ซิงเกอร์เข้าเป็นนักแสดงในคณะลครเร่ ทำให้เขามีรายได้ทั้งจากการเป็นนักแสดงและการเป็นช่าง และได้แต่งงานกับ แคทรีน มาเรีย ฮาเลย์เมื่อ พ.ศ. 2373
ปี พ.ศ. 2378 ซิงเกอร์พร้อมครอบครัวได้ย้ายไปอยู่นครนิวยอร์กและเข้าทำงานในโรงงานแห่งหนึ่งและในปี พ.ศ. 2379 เขาได้ออกเดินทางในฐานะตัวแทนล่วงหน้าคณะนักแสดงผ่านไปถึงบัลติมอร์ได้พบและขอแต่งงานกับแมรี แอนน์ สปอนส์เลอร์ ซิงเกอร์ได้กลับนิวยอร์กและมีบุตรสาวชื่อลิเลียนเมื่อ พ.ศ. 2380
แมรี แอนน์ได้มานิวยอร์กและพบว่าซิงเกอร์เป็นชายที่แต่งงานแล้ว แต่เธอกับซิงเกอร์ก็ได้กลับไปบัลติมอร์อีกในฐานะคู่สมรสและมีบุตรชายด้วยกันชื่อไอแซก
ผลงานประดิษฐ์ชิ้นแรก.
ในปี พ.ศ. 2382 ซิงเกอร์ได้จดทะเบียนลิขสิทธิ์เครื่องเจาะหินและขายลิขสิทธิ์เป็นเงิน 2,000 เหรียญซึ่งเป็นจำนวนเงินมากมายกว่าทุกครั้งที่เขาเคยมีรายได้ และด้วยความสำเร็จด้านการเงิน ซิงเกอร์จึงหันกลับไปยึดอาชีพนักแสดงอย่างเต็มตัว เขาตั้งคณะละครเร่ชื่อ "เมอร์ริตต์นักแสดง" ออกเดินทางเร่แสดงและใช้ชื่อตนในฐานะนักแสดงว่า "ไอแซก เมอร์ริตต์" และมีแมรี แอนน์ร่วมแสดงด้วยโดยใช้ชื่อว่า "นางเมอร์ริตต์" งานเร่แสดงเป็นไปเป็นเวลาประมาณ 5 ปี
ในปี พ.ศ. 2387 ซิงเกอร์หันกลับมาทำงานด้านช่างอีกในโอไฮโอและย้ายไปอยู่ที่พิตส์เบิร์กในปี พ.ศ. 2389 และตั้งโรงงานช่างไม้ทำตัวหนังสือและป้ายไม้ และที่นี่เองที่ฮได้ประดิษฐ์และจดลิขสิทธิ์ "เครื่องแกะสลักไม้และโลหะ" เมื่อวันที่ 10 เมษายน พ.ศ. 2392
เมื่ออายุ 38 ปี ซิงเกอร์พร้อมภรรยา 2 คนและลูกๆ 8 คนอพยพกลับไปอยู่นิวยอร์กอีกครั้งหนึ่งเพื่อเริ่มจัดจำหน่ายเครื่องมือที่เขาประดิษฐ์ขึ้น และด้วยการหาเงินลงทุนล่วงหน้าได้ก้อนหนึ่งเขาก็ได้เริ่มสร้างเครื่องมือต้นแบบและยังได้รับข้อเสนอให้ไปสร้างโรงงานผลิตเครื่องมือที่บอสตัน ในปี พ.ศ. 2393 ซิงเกอร์ไปไปตั้งเครื่องแกะสลักของเขาที่โรงงานของออร์สัน ซี เฟลพ์ที่ซึ่งเป็นที่ผลิตเครื่องเย็บผ้าลีโลว์และบลอดเจตต์ ในขณะที่ยังไม่มีใบสั่งซื่อเครื่องแกะสลักไม้ เฟลพ์เจ้าของโรงงานจึงขอให้ซิงเกอร์ช่วยดูเครื่องเย็บผ้าดังกล่าวที่ผลิตอยู่ซึ่งนอกจากจะใช้งานยากแล้วยังผลิตยากอีกด้วย ซิงเกอร์ได้แนะว่าเครื่องเย็บจะทำงานได้ดีขึ้นหากทำให้กระสวยเดินเป็นเส้นตรงแทนที่จะเดินเป็นวงโดยใช้เข็มตรงแทนที่เข็มรูปโค้ง
ซิงเกอร์ได้รับเงินทุนอีกครั้งหนึ่งจากจอร์จ บี ซีเบอร์ซึ่งได้ร่วมเป็นหุ้นส่วนกันรวมทั้งเฟลพ์ด้วยและตั้งชื่อเครื่องว่า "จักรเย็บผ้าเจนนี ลินด์" ตามชื่อนักร้องสาวชาวสวีเด็นที่โด่งดังในยุคนั้น จักรเย็บผ้าต้นแบบของซิงเกอร์นับเป็นจักรตัวแรกของโลกที่ทำการเย็บได้จริงและได้รับการจดลิขสิทธิ์เมื่อวันที่ 12 เมษายน พ.ศ. 2394 และเมื่อเริ่มจำหน่ายชื่อจักรที่ตั้งว่า "เจนนี ลินด์" กลับไม่มีคนเรียกแต่ไปเรียกกันแพร่หลายทั่วไปว่า "จักรซิงเกอร์"
การออกแบบจักรเย็บผ้า.
ซิงเกอร์ไม่ได้เป็นผู้ประดิษฐ์จักรเย็บผ้า และเขาก็ไม่เคยอ้างตนเป็นผู้ประดิษฐ์ เมื่อเขาเห็นจักรครั้งแรกเมื่อปี พ.ศ. 2393 นั้นก็เป็นการประดิษฐ์คิดค้นครั้งที่ 4 แล้ว จักรเย็บผ้าตัวก่อนของวอลเตอร์ ฮันท์ใช้วิธีเย็บแบบลูกโซ่วึ่งมีข้อเสียที่ด้ายมักยุ่งพันกัน จักรของฮันท์ใช้การเย็บวิธีจับยึดเช่นเดียวกับของลีโรว์และบลอดเจตต์ที่ซิงเกอร์ได้ทำการปรับปรุงแก้ไขที่โรงงานของเฟลพ์ เอลีแอส โฮว์ได้ประดษฐ์จักรเย็บผ้าโดยอิสสระซึ่งได้จดลิขสิทธิ์เมื่อวันที่ 10 กันยายน พ.ศ. 2389 ไว้เช่นกัน